_:n4851208918ea43fbb46b22353ef583aaxb0
<http://schema.org/articleBody>
"कोलकाता, 08 सितंबर :- पश्चिम बंगाल की राजधानी कोलकाता के बेहला पर्णश्री इलाके में सोमवार रात 13 साल के तमोजीत मंडल और उसकी मां 45 वर्षीय सुष्मिता मंडल हत्याकांड में चौंकाने वाले खुलासे हो रहे हैं। लालबाजार स्थित कोलकाता पुलिस मुख्यालय सूत्रों ने बुधवार को बताया है कि दोनों की हत्या के बाद पोस्टमार्टम जांच की रिपोर्ट आ गई है। इसमें पता चला है कि कातिल ने सबसे पहले सुष्मिता मंडल को मौत के घाट उतारा है। उसने महिला की मौत सुनिश्चित करने के लिए 20 बार चाकू मारा।\r\n\r\nउसे मारने से पहले शरीर में किसी तरह का कोई नशीला अथवा जहरीला पदार्थ नहीं मिला है। यानी हत्या से पहले कातिल ने अपने शिकार को ना तो बेहोश किया था और ना ही कोई और रास्ता अख्तियार किया बल्कि बड़ी ही आसानी से उसे अपने काबू में लेकर पहले चाकू गोदा उसके बाद गला रेत कर मौत सुनिश्चित की। मां को मौत के घाट उतारने के बाद 13 साल के बच्चे को मौत के घाट उतारा है। बच्चे को पांच बार चाकू मारा गया है। घटना के समय तामोजित ऑनलाइन क्लास में शामिल था। वारदात के बाद बच्चे व महिला दोनों के मोबाइल और लैपटॉप गायब हैं। पुलिस सीसीटीवी फुटेज देख रही है। महिला के पति तपन मंडल हिरासत में है और उससे बार-बार पूछताछ हो रही है। जांच में शामिल एक अधिकारी ने नाम उजागर नहीं करने की शर्त पर बताया कि घर में कोलैप्सिबल दरवाजे की डुप्लीकेट चाबी थी जो नहीं मिल रही है।"
<https://loktvnews.com/2021/09/08/%E0%A4%AC%E0%A5%87%E0%A4%B9%E0%A4%B2%E0%A4%BE-%E0%A4%B9%E0%A4%A4%E0%A5%8D%E0%A4%AF%E0%A4%BE%E0%A4%95%E0%A4%BE%E0%A4%82%E0%A4%A1-%E0%A4%95%E0%A4%BE%E0%A4%A4%E0%A4%BF%E0%A4%B2-%E0%A4%A8%E0%A5%87/>